**Zapisnik sa sednice studentskog parlamenta VŠSSOV Novi Sad, održane 28.10.2015.**

Dana 28.10.2015. održana je sednica studentskog parlamenta kojom je predsedala Milica Milovac, predsednik studentskog parlamenta.   
Prisutno je bilo deset od četrnaest članova parlamenta (trenutno parlament broji četrnaest članova usled ostavke Milice Sladojević).

Na dnevnom redu parlamenta našlo se sledećih šest tačaka:

1. Usvajanje ostavke Milice Sladojević na mesto zamenika predsednika parlamenta

2. Usvajanje Izveštaja o samovrednovanju i ocenjivanju kvaliteta studijskog programa, nastave i uslova rada

3. Izbor novog zamenika predsednika parlamenta

4. Predlog o osnivanju Debatnog kluba

5. Predlog o organizovanju završne svečanosti za kraj školske 2015/2016

6. Predlog o organizovanju studentske ekskurzije

Tačka 1. Ostavka Milice Sladojević na mesto zamenika predsednika parlamenta usvojena je jednoglasno.  
  
Tačka 2. Izveštaj o samovrednovanju i ocenjivanju kvaliteta studijskog programa nastave i uslova rada predstavljen je članovima parlamenta. Prisutni članovi parlamenta su ostvarili uvid u ovaj izveštaj i jednoglasno ga usvojili.  
  
Tačka 3. Članovi studentskog parlamenta izglasali su imenovanje novog zamenika predsednika parlamenta Milana Kozomaru. Odluka je donesena jednoglasno.

Tačka 4. Predsednica parlamenta Milica Milovac iznela je predlog o osnivanju Debatnog kluba. Članovi parlamenta su diskutovali o ovom predlogu i složili se da ima potrebe za osnivanjem istog.

Tačka 5. Predsednica parlamenta Milica Milovac iznela je predlog o održavanju završne svačenosti za kraj školske 2015/2016. godine, koja bi podrazumevala kratak muzičko-scenski program i svečanu dodelu priznanja najboljim studentima. Članovi parlamenta su predložili da nagrade budu dodeljivane za svaku studijsku godinu zasebno, što znači da bi ukupno bilo nagrađeno tri studenta.

Tačka 6. Predsednica parlamenta Milica Milovac iznela je predlog o organizovanju studentske ekskurzije. Članovi parlamenta diskutovali su o ovom predlogu i zajednički došli do odluke da se ekskurzija organizuje u letnjim terminima.

U Novom Sadu,

Zapisnik sačinila članica parlamenta Olivera Bolta